Τραγουδώ το νησί μου

Τραγουδώ το νησί μου είναι ο τίτλος ενός προσωπικού άλμπουμ του μουσικοσυνθέτη και παραγωγού Γιώργου Θεοφάνους. Κυκλοφόρησε στην Κύπρο σε διπλό δίσκο ψηφιακής μορφής (CD) από το Ράδιο Πρώτο, ως ένθετο της Κυπριακής εφημερίδας Η Σημερινή στις 23 Μαρτίου 2014 το Α' μέρος (CD1 και λεύκωμα) και στις 30 Μαρτίου 2014 το Β' μέρος (CD2), μαζί με μια σπάνια 64σέλιδη έκδοση ανέκδοτου φωτογραφικού και λογοτεχνικού υλικού.Ας τραγουδήσουμε όλοι μαζί το νησί μας - 21 Μαρτίου 2014 από το Sigmalive.comΓιώργος Θεοφάνους: Τραγουδώ το νησί μου - 25 Απριλίου 2014  από τον Κώστα Πατσαλή για το e-orfeas.grΓιώργος Θεοφάνους: Τραγουδώ το νησί μου - 26 Απριλίου 2014 από τον Θανάση Γιώγλου για το ogdoo.gr

Το μουσικό έργο «Τραγουδώ το νησί μου» αποτελείται από κείμενα και ποιήματα μελοποιημένα από τον Γιώργο Θεοφάνους, που ανθολογούνται από την αρχαία, τη Βυζαντινή, τη Μεσαιωνική, τη Δημώδη, την Αναγεννησιακή και τη νεότερη λογοτεχνία της Κύπρου. Μια μουσική διαδρομή 28 αιώνων που ξεκινάει από τον 7ο π.Χ. αιώνα και φτάνει μέχρι σήμερα.Ένθετο του άλμπουμ Τραγουδώ το νησί μου, Ράδιο Πρώτο - Η Σημερινή, 2014 Η μουσική παράσταση πραγματοποιήθηκε στην Τάφρο Ντ' Αβίλα της Λευκωσίας στις 11 Σεπτεμβρίου 2008Τραγουδώ το νησί μου, στην Τάφρο Ντ' Αβίλα, 2008 από το Sigmalive.com και στο Ωδείο Ηρώδου του Αττικού της Αθήνας στις 7 και 8 Οκτωβρίου του ίδιου χρόνου, όπου και ηχογραφήθηκε.Τραγουδώ το νησί μου, στο Ηρώδειο - 12 Σεπτεμβρίου 2008 από το Sigmalive.com

Τα μελοποιημένα κείμενα και ποιήματα ερμήνευσαν η Μαρινέλλα, ο Αντώνης Ρέμος και ο Πέτρος Γαϊτάνος, καθώς επίσης, ο Άλεξ Παναγή, ο Γιωργής Τσουρής και η Μάριαμ Βενιζέλου. Τους ερμηνευτές πλαισίωσαν η Συμφωνική Ορχήστρα Κύπρου και η Χορωδία «Άρης Λεμεσού». Στις αφηγήσεις και επί σκηνής συμμετείχαν η Βάνα Πεφάνη, ο Γιώργος Χατζηκυριάκος, η Βάλια Παπακωνσταντίνου, ο Γιάννης Αργυράκης και η Ζέτη Φίτσιου. Την ενορχήστρωση του έργου επιμελήθηκε ο Γιώργος Ζαχαρίου. Μέρος των καθαρών εσόδων από τις πωλήσεις των CDs δόθηκαν ως εισφορά στο Μέλαθρον Αγωνιστών της ΕΟΚΑ.

Το τραγούδι «Σήμερον που σ' αντίκρυσα (Ξύπνα Γληόρη)», ο επικήδειος λόγος της Αντωνούς Αυξεντίου για τον γιο της και ήρωα Γρηγόρη Αυξεντίου, κυκλοφόρησε πρώτη φορά δικτυακά σε μορφή MP3 από τον ιστότοπο της εφημερίδας Η Καθημερινή της Κύπρου, την 1 και 2 Απριλίου 2012,Η Μαρινέλλα ερμηνεύει «Ξύπνα Γληόρη» Άρθρο της εφημερίδας "Καθημερινή" Κύπρου, 30 Μαρτίου 2012

 Λίστα Τραγουδιών 
CD 1.
 "Τραγουδώ το νησί μου" (Θοδόσης Πιερίδης) – Μάριαμ Βενιζέλου – 2:08
 "Χρησμός" (Εύκλος) / "Εις Αφροδίτην" (Όμηρος) / "Κύπρια Έπη" (Στασίνος) – Βάνα Πεφάνη, Άλεξ Παναγή, Γ. Τσουρής – 4:04
 "Αφροδίτη" (Παντελής Μηχανικός) – Αντώνης Ρέμος – 3:15
 "Η λησμονημένη" (Μάνος Κράλης) – Μαρινέλλα – 3:07
 "Ηρεμία" (Παύλος Βαλδασερίδης) – Μαρινέλλα, Αντώνης Ρέμος – 3:40
 "Ο πρόλογος" (Γλαύκος Αλιθέρσης) – Μαρινέλλα, Αντώνης Ρέμος – 3:09
 "Διγενή και Χάροντος πάλη" (Ακριτικό τραγούδι) – Άλεξ Παναγή, Γιωργής Τσουρής – 2:38
 "Αροδαφνούσα" (Δημοτικό τραγούδι) – Γιωργής Τσουρής, Άλεξ Παναγή – 1:27
 "Τα γλυκά μμάτια (Ρίμες αγάπης VII)" (Μεσαιωνικό τραγούδι) – Γιωργής Τσουρής, Άλεξ Παναγή – 2:41
 "Η μπαλάντα της Τριανταφυλλένης" (Κύπρος Χρυσάνθης) – Γιωργής Τσουρής, Άλεξ Παναγή, Γιώργος Χατζηκυριάκος – 3:25
 "Τα φκιόρα της καρκιάς μου" (Παύλος Λιασίδης) – Γιωργής Τσουρής, Άλεξ Παναγή – 1:03
 "Ερωτικό" (Στέφανος Σταυρίδης) – Μαρινέλλα, Αντώνης Ρέμος – 2:45
 "Πρόσφυγας από την Καρπασία" (Νίκη Μαραγκού) – Αντώνης Ρέμος – 1:36
 "Οι θάλασσες" (Χριστιάνα Αβρααμίδου) – Μαρινέλλα – 3:26
 "Το λιμάνι" (Νίκος Κρανιδιώτης) – Αντώνης Ρέμος, Μαρινέλλα – 3:01
 "Το γράμμα και η οδός" (Γιάννης Παπαδόπουλος) – Αντώνης Ρέμος, Μαρινέλλα – 3:33
 "Άδεια θρανία" (Ανδρέας Παστελλάς) – Μαρινέλλα – 2:26
 "Γαλήνη στο κελί" (Χριστόδουλος Γαλατόπουλος) – Αντώνης Ρέμος – 2:43
 "Σήμερον που σ' αντίκρυσα (Ξύπνα Γληόρη)" (Αντωνού Αυξεντίου) – Μαρινέλλα – 3:55
CD 2.
 "Η Κύπρος προς τους λέγοντας ότι δεν είναι Ελληνική" (Βασίλης Μιχαηλίδης) – Άλεξ Παναγή – 2:12
 "Ζωή" (Κώστας Μόντης) – Πέτρος Γαϊτάνος – 2:36
 "Στίχοι απλοϊκοί, προς κατάνυξιν" (Άγιος Νεόφυτος, ο Έγκλειστος) – Πέτρος Γαϊτάνος – 3:37
 "Πάτερ ημών" (Φοίβος Σταυρίδης) – Πέτρος Γαϊτάνος – 3:35
 "Χαίρε Κύπρος" (Άνθος Λυκαύγης) – Πέτρος Γαϊτάνος – 4:02
 "Ο παλαιός ιστορικός" (Θεοδόσης Νικολάου) – Άλεξ Παναγή, Γιωργής Τσουρής – 3:52
 "Η σιωπή" (Ντίνα Κατσούρη) – Αντώνης Ρέμος – 3:13
 "Η αρραβωνιαστικιά του Κ.Χ." (Άνθος Λυκαύγης) – Μάριαμ Βενιζέλου – 1:59
 "Αστρελένα" (Πολύβιος Νικολάου) – Αντώνης Ρέμος – 2:48
 "Τ' αθθύμιος σας" (Δημήτρης Λιπέρτης) / "Οι νεκροί της Σαλαμίνος" (Πολυξένη Λοϊζιάς) – Μάριαμ Βενιζέλου, Μαρινέλλα – 3:16
 "Ένας φαντάρος" (Μιχάλης Πασιαρδής) – Αντώνης Ρέμος – 1:51
 "Των Ολυμπίων" / "Το τελευταίο λεωφορείο" (Κυριάκος Χαραλαμπίδης) – Μαρινέλλα – 2:47
 "Φίλε Νιαζί" (Λούης Περεντός) / "Τεμούζ" (Mehmet Yasin) – Άλεξ Παναγή, Γιωργής Τσουρής – 4:11
 "Τελωνείο" (Πάμπος Κουζάλης) – Γιωργής Τσουρής, Άλεξ Παναγή – 2:51
 "Ο ήλιος της αυλής μας" (Γιώργος Μολέσκης) – Μαρινέλλα, Αντώνης Ρέμος, Άλεξ Παναγή, Γιωργής Τσουρής – 3:17
 "Και μένω…" (Τεύκρος Ανθίας) – Μαρινέλλα, Αντώνης Ρέμος – 3:45
 "Τραγουδώ το νησί μου" (Θοδόδης Πιερίδης) – Όλοι – 5:25

 Παραπομπές 

Κατηγορία:Δισκογραφία του Γιώργου Θεοφάνους
Κατηγορία:Άλμπουμ του 2014